o
KÄÄNNEKOHTA
Hei ja tervetuloa seuraamaan joulun erikoisohjelmaamme.
Jouluna kokoonnutaan juhlimaan Jeesuksen syntymää.
Tänään tapaamme kasvoja Käännekohta-ohjelman takana.
Vierelläni ovat tuottajat Erica Linney ja Holly Flood.
He tuuraavat Kathy Edwardsia, joka lähettää lämpimiä jouluterveisiä.
Ennen kuin aloitamme, haluamme toivottaa oikein hyvää joulua.
Mitä tänään on luvassa?
Käymme Betlehemissä, Jeesuksen syntymäkaupungissa.
Lisäksi kuulemme lauluja, jotka virittävät meidät joulutunnelmaan.
Ensiksi pistäydymme Betlehemissä.
Kristityt viettävät joulua Vapahtajan syntymäjuhlana.
Kuulemme kiinnostavia näkökulmia ensimmäisestä joulusta.
Teille on tänä päivänä syntynyt Vapahtaja.
Hänen nimensä on Jeesus. Hän on Pelastajamme.
Luukas kertoo Jeesuksen syntymästä evankeliumissaan.
Joosef, Daavidin jälkeläinen, meni Betlehemiin verolle pantavaksi.
Mukaansa hän otti Marian, kihlattunsa, joka oli raskaana.
Tämä on uudelleen rakennettu Nasaretin kaupunki.
Se näyttää samalta kuin Betlehem Raamatun aikaan.
Katsotaan, mitä tapahtui ensimmäisenä jouluna.
Claire Pfann, Pyhän maan yliopiston opintoasiain apulaisdekaani, -
kertoo Jeesuksen syntymäkaupungin Betlehemin historiasta.
Apostoli Paavali mainitsee Gal. 4:4:ssä: -
"Kun aika oli täytetty, lähetti Jumala Poikansa," -
"vaimosta syntyneen, lain alaiseksi syntyneen".
Jeesus syntyi ihmiseksi ja juutalaisen lain alaiseksi.
Joosefin ja Marian suvun oli määrä mennä Betlehemiin.
Perinteisesti on ajateltu, etteivät he löytäneet yösijaa.
Juutalaisen näkemyksen mukaan he menivät sukunsa luo.
Juutalaisessa yhteiskunnassa käännytään ensiksi perheen puoleen.
Pienissä juutalaiskylissä ei ollut hotelleja eikä motelleja.
Tuskin niissä oli majatalojakaan.
Perhekuntaan kuului perinteisesti -
poikia, pojanpoikia, serkkuja ja sukulaisia.
He aterioivat yhdessä. He täyttivät koko talon.
Marialle piti löytää paikka, jossa voi synnyttää.
Pfannin mukaan on pohdittava, -
mitä Luukaksen käyttämä kreikan- kielinen majatalo-sana tarkoittaa.
'Majataloa' tarkoittava kreikan sana on 'kataluma'.
'Kataluma' merkitsee vierashuonetta tai ylähuonetta.
Miten he löysivät sopivan synnytyspaikan?
Seuraava vihje löytyy Luukkaan evankeliumista.
Luukas kertoo, että Maria synnytti pojan, kapaloi hänet -
ja pani hänet seimeen, -
koska 'katalumassa', vierashuoneessa, ei ollut tilaa.
Millaista elämää Betlehemissä vietettiin?
Tavallisesti talon keskellä oli sisäpiha.
Naiset lakaisivat pihan ja odottivat innolla vieraita.
Talossa oli vesisäiliö ja keittoalue.
Äidit opettivat tyttäriä kutomaan.
Naiset kutoivat yksinkertaisia pellavavaatteita.
Talossa oli kellari, joka oli kaivettu pehmeään kalkkikiveen.
Kellarissa oli oliiviöljy-, viini- ja viljavarasto.
Naiset jauhoivat ja leipoivat joka päivä.
Eläimet tuotiin suojaan talliin.
Eläimiä ruokittiin kaukaloista.
Jeesus saattoi syntyä juuri tällaisessa huoneessa.
Eläimet siirrettiin ja uudet heinät vaihdettiin.
Vanhemmat naiset saattoivat tulla auttamaan Mariaa synnytyksessä.
Ehkäpä täti, serkku, äiti tai anoppi avusti Mariaa synnytyksessä.
Jos talossa oli naisia, he luultavasti auttoivat Mariaa.
Täällä saamme kurkistaa elämään Jeesuksen syntymän aikaan.
Syntyikö Jeesus todellakin 25. joulukuuta -
vai oliko joulukuussa liian kylmää lampaiden paimentamiseen?
Monet ajattelevat, että Jeesus syntyi lehtimajajuhlan aikoihin.
Johanneksen evankeliumin ensimmäisessä luvussa sanotaan: -
"Sana tuli lihaksi ja asui meidän keskellämme."
Se viittaa vahvasti lehtimajajuhlaan.
Jeesus laitettiin seimeen, eläinten syöttökaukaloon.
Jeesus ei syntynyt hylkiönä, vaan Messiaana ja Vapahtajana.
Hän syntyi lämpimään juutalaiseen perheyhteisöön.
Jeesuksen syntymä täytti Jumalan liiton lupaukset Israelin kansalle.
Jumala tuli maailmaan ja toi pelastuksen kaikille ihmisille.
Emme ole varmoja, syntyikö Jeesus joulu- vai elokuussa.
Varmaa on kuitenkin, että Jeesus syntyi neitseestä -
Betlehemin kaupungissa.
Näimme, millaista Betlehemissä saattoi olla 2000 vuotta sitten.
Millaisia jouluperinteitä teillä on?
Meillä on iso perhe. Äiti on 16 sisaruksesta nuorin.
Kokoonnumme yhteen syömään.
Talo on täynnä lapsia. Se on hauskaa.
Onko minut kutsuttu tänä vuonna? - Ehdottomasti.
Nyt kun veljelläni on lapsia, kokoonnumme aamulla aikaisin.
Lapset saavat avata lahjat.
Sitten vierailemme sukulaisten luona ja syömme.
On ihana seurata lasten iloa.
Meilläkin on samanlaisia perinteitä.
Avaamme lahjat vasta myöhemmin.
Haluamme välittää lapsille joulun todellisen merkityksen.
Erica, sinulla on mielessäsi raamatunpaikka.
Luen otteen jouluevankeliumista, Luuk. 2:4-11:sta.
Niin Joosefkin lähti Galileasta, Nasaretin kaupungista, -
ylös Juudeaan, Daavidin kaupunkiin, jonka nimi on Betlehem.
Hän lähti sinne yhdessä kihlattunsa Marian kanssa, joka odotti lasta.
Heidän siellä ollessaan Maria synnytti pojan, esikoisensa.
Hän kapaloi lapsen ja pani hänet seimeen, -
koska heille ei ollut tilaa majapaikassa.
Sillä seudulla oli paimenia yöllä ulkona vartioimassa laumaansa.
Yhtäkkiä heidän edessään seisoi Herran enkeli.
Pelko valtasi paimenet, mutta enkeli sanoi heille: -
"Älkää pelätkö! Minä ilmoitan teille ilosanoman."
"Teille on Daavidin kaupungissa syntynyt Vapahtaja, Kristus."
Minulle rakkaimpia asioita joulussa on musiikki.
Pidän perinteisistä ja uusista joululauluista.
Seuraavaksi meille laulaa Abiodun Koya.
Rakkauden Herra tuli maailmaan.
Hän nukkui seimessä.
Enkelit ilmoittivat suuren ilon.
Vapahtaja on syntynyt.
Enkelit lauloivat: "Kunnia Jumalalle korkeuksissa".
Lapselle ei ollut sijaa majapaikassa.
Hän nukkui seimessä.
Paimenet riemuitsivat Hänet nähdessään.
Heidän sydämensä täyttyivät ilosta.
He lauloivat: "Kunnia Jumalalle korkeuksissa".
Rakkauden Herra tuli maailmaan.
Hän nukkui seimessä.
Enkelit ilmoittivat suuren ilon.
Vapahtaja on syntynyt.
Enkelit lauloivat: "Kunnia Jumalalle korkeuksissa".
Lapselle ei ollut sijaa majapaikassa.
Hän nukkui seimessä.
Paimenet riemuitsivat Hänet nähdessään.
Heidän sydämensä täyttyivät ilosta.
He lauloivat: "Kunnia Jumalalle korkeuksissa".
Nigerialainen sopraano Abiodun Koya esitti hienon joululaulun, -
"Rakkauden Herra tuli maailmaan".
Satoja vuosia ennen Jeesuksen syntymää -
profeetta Jesaja kuvaili tulevaa Messiasta näin: -
"Sillä lapsi on syntynyt meille, poika on annettu meille."
"Hän kantaa valtaa harteillaan," -
"hänen nimensä on Ihmeellinen Neuvontuoja, Väkevä Jumala," -
"Iankaikkinen Isä, Rauhan Ruhtinas." (Jes. 6:9).
Jumala tuli maailmaan lapsen muodossa pelastamaan syntiset.
Sallikaa lasten tulla minun tyköni, älkää estäkö heitä.
Lasten kaltaisten on Jumalan valtakunta.
Katsokaa lapsia ja ottakaa heistä opiksenne.
Joka ei ota Jumalan valtakuntaa vastaan niin kuin lapsi, -
hän ei sinne pääse.
Kun otamme Jeesuksen elämäämme, meistä tulee Jumalan lapsia.
Uskotko Jeesukseen?
Hei taas!
Joulu on useimmille ilon juhla.
Seuraavaksi tapaamme miehen, jolle joulu ei ollut ilosta aikaa.
Hänellä tuskin oli edes ruokaa.
Vaikeuksien keskellä hän sai kuitenkin kokea ihmeen.
Joulu oli minulle ikävää aikaa.
Kaikki muut olivat iloisia, mutta minä olin masentunut.
Ainakin Rod Thomas oli elossa.
Eräänä jouluaattona hän oli kuolla auto-onnettomuudessa.
Olin polttanut marihuanaa. Ajoin autoa.
Ajoin risteykseen.
Sitä seuraavista tapahtumista minulla ei ole muistikuvia.
Avopakettiauto oli törmännyt auton vasempaan kylkeen.
Oikea kylki oli painautunut puhelinpylvästä vasten.
Rod selvisi pienellä haavalla ja lihassäryllä.
Hän tiesi, että Jumala oli säästänyt hänen henkensä, -
mutta hän ei tiennyt, miksi.
Hän oli joutunut hunningolle. Hän sairasti masennusta.
Valmistumisen jälkeen ajattelin, että kaikki sujuu mallikkaasti.
Ajattelin tienaavani hyvin ja ostavani auton ja asunnon.
Rod toimi sanomalehden urheilutoimittajana, -
kunnes hänet irtisanottiin.
Olin hukassa itseni kanssa. Olin pelkkä kuori.
Ajelehdin tilanteesta ja suhteesta toiseen. Juhlin paljon.
Pakenin vaikeita asioita elämässäni.
Sisäisesti ajattelin, etteivät asiat voisi olla enää huonommin.
Toivoin, että yksinäisyys ja rikkinäisyys menisivät pois.
Äiti rukoili pojan pelastumisen puolesta vuosien ajan.
Välttelin äitiä. Kapinoin häntä vastaan.
Tiesin syvällä sydämessäni, että äiti oli oikeassa.
Synkimpänä hetkenä Rod kurottautui Jumalaa kohti.
Sisko oli antanut Rodille Raamatun.
Sana vaikutti Rodiin.
Raamatussa sanottiin, että elämässä tulee vastustusta.
Silti on olemassa toivo. Se kantoi minua.
Jumala antoi minulle toivon.
Rod käytti yhä alkoholia ja huumeita.
Silti hän ei unohtanut Raamatun Sanaa.
Onnettomuuden jälkeen Rod muutti Detroitiin.
Hän alkoi käydä kirkossa. Hän ei halunnut tehdä ratkaisua heti.
En halunnut sitoutua johonkin, jos en ollut tosissani.
En halunnut olla tekopyhä.
Luulin, että ihmisen pitää olla täydellinen ja puhdas, -
jotta hän voi lähestyä Jumalaa.
Rod oppi, että Jeesuksen luo voi tulla sellaisenaan.
Sitten tuli ratkaisun paikka.
Kun tunnustin, että Jeesus on Herra, -
koin valtavan hyväksynnän tunteen.
Jumala pelasti minut. Hän pyyhki pois kaikki virheeni.
Minusta tuli Jumalan lapsi.
Sain kokea Hänen rakkautensa.
Lopetin kamppailemisen.
Aloin käsittää, kuka Jumala on. Jumala alkoi muuttaa elämääni.
Jeesus on lunastanut minut.
Olen tavallinen poika Detroitin kulmilta.
Silti Jumala rakastaa minua.
Hän antoi henkensä puolestani. Se muutti elämäni.
Nykyään Rodilla on ystäviä. Hän kirjoittaa työkseen.
Hän iloitsee joulusta ja joulun lahjasta, Jeesuksesta.
Jeesus antoi minulle elämän ja otti pois kuoleman ja masennuksen.
Hän on antanut minulle tulevaisuuden ja toivon.
Kuulimme Rod Thomasin mahtavan todistuksen.
Jeesus puhui syntymästään juuri ennen kuolemaansa.
Kun Jeesus oli Pilatuksen kuulusteltavana, -
Jeesus sanoi: "Sitä varten minä olen syntynyt," -
"että todistaisin totuuden puolesta."
Jeesus tuli maailmaan, jotta me oppisimme tuntemaan Jumalan.
Vanhan testamentin profeetta ennusti, -
että Jeesuksen nimi olisi Immanuel, Jumala kanssamme.
Jumala on kanssasi tänäkin jouluna, olitpa missä tahansa.
Se on joulun lupaus.
Meilläkin on oma osuutemme.
Aivan kuten paimenet, jotka kuulivat hyvät uutiset, -
mekin voimme joka päivä kuulla ilosanoman.
Ilosanoma on se, että Jumala tuli ihmiseksi.
Hänet ristiinnaulittiin ja haudattiin.
Hän nousi kuolleista ja voitti synnin ja kuoleman voimat.
Kaikki, jotka uskovat Häneen, saavat ikuisen elämän.
Jeesus, Herrojen Herra, muuttumaton Jumala.
Jeesus tarkoitti tätä totuutta puhuessaan Pilatuksen edessä.
Katsojien joukossa on myös niitä, jotka eivät tunne Jeesusta.
Jos haluat tuntea Hänet, lausu kanssani tämä rukous.
Isä, rukoilen Jeesuksen nimessä.
Lähetit Jeesuksen maailmaan kuolemaan puolestani ristillä.
Tunnustan kaikki syntini.
Tule elämääni ja tee minusta uusi.
Tämä on joulun sanoma.
Jos rukoilit äsken vilpittömin mielin, -
ihme alkoi tapahtua elämässäsi.
Saat joulun arvokkaan lahjan.
Seison ovella ja kolkutan.
Tulen jokaisen miehen, naisen ja lapsen luo.
Haluan tuntea sinut. Haluan, että sinä tunnet minut.
Joku koputtaa sydämesi ovella.
Hänen nimensä on Jeesus Kristus.
Kutsutko Hänet sisään?
Hei taas!
Lopuksi luen Raamatusta kaksi minulle rakasta kohtaa.
Ne ovat Miika 5:2 ja Luuk. 1:33-35.
Miika 5:2: "Sinä Betlehem olet pienin Juudan sukukuntien joukossa"
"mutta sinun keskuudestasi nousee Israelille hallitsija."
"Hänen juurensa ovat muinaisuudessa, ikiaikojen takana."
Luuk. 1:33-35: "Hän hallitsee Jaakobin sukua ikuisesti."
"Maria kysyi enkeliltä:" -
"Miten se on mahdollista? Minähän olen koskematon."
Enkeli vastasi: "Pyhä Henki tulee sinun yllesi," -
"Korkeimman voima peittää sinut varjollaan."
"Lapsi, joka syntyy, on pyhä, ja Häntä kutsutaan Jumalan Pojaksi."
Joulun erikoisohjelmamme alkaa olla lopuillaan.
Kiitän tuottajiamme Holly Floodia ja Erica Linneytä.
American Idol -kilpailusta tuttu Mandisa -
esittää Riemuita saa -joululaulun.
Toivotamme oikein hyvää joulua!
Riemuita saa nyt kansat maan, -
suo Herra armoaan.
Te sydän hälle antakaa ja seimen lapsen kunniaa -
jo kaikki laulakaa, jo kaikki laulakaa.
Hän autuuden antava on lahjanaan.
Riemuita saa nyt kansat maan, -
soi luonto kiitostaan.
Näin metsät, nurmet, vuoret, veet, on ylistykseen yhtyneet.
Te kaikki laulakaa, te kaikki laulakaa, -
kun lohdun ja toivon toi Hän maailmaan.
Saavu, Immanuel!
Hän hallitsee maailmaa totuudessa ja armossa.
Hän osoittaa kansoille -
vanhurskautensa kunnian.
Rakkautensa ihmeet, rakkautensa ihmeet, -
Hän armossaan meille osoittaa.
Saavu, Immanuel!
Riemuita saa nyt kansat maan, -
suo Herra armoaan...
Mikäli tämä ohjelma kosketti sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKU 1944A
Suomennos: Marianne Tenetz